Publication: Magyar Közlöny
Issue: MK-2000-24 (Year: 2000, Number: 24)
Era: 1990-2004
Section: A 23/1990. (XII. 3.) PM rendelet 2. számú melléklete e melléklet szerint módosul
Paragraph Index: 238

2. Atomabszorpciós spektrométer. Billentyűzettel vezérelt önálló analitikai műszer beépített folyadékkristályos kijelzővel, amely atomabszorpciós módszerrel méri különféle anyagok spektroszkópiai jellemzőit. Az elemző berendezés a 185—900 nm (UV, látható) tartományban méri az optikai sugárzást. A műszert az elemző berendezés funkcióinak kibővítése céljából automatikus adatfeldolgozó géppel (rendszer formájában), valamint CD-ROM-mal (különleges szoftver) együtt importálják. Mivel önállóan is képes elemzéseket végezni a műszert csupán azért kapcsolják össze automatikus adatfeldolgozó géppel, hogy ellenőrizze annak működését és az adatfeldolgozási folyamatot. Ezáltal a különálló, billentyűzettel vezérelt berendezést továbbfejleszti egy automatikus adatfeldolgozó géppel vezérelt láng- vagy hőgerjesztésű (kemencés) sok elemet meghatározni képes rendszerré. Az automatikus adatfeldolgozó gépet és a szoftvert külön kell osztályozni a 8471.49, illetve a 8524 vámtarifaszám alá. Lásd még a 9027.30/1. számú Áruosztályozási rendelkezést. 9503.70

Source: https://magyarkozlony.hu/hivatalos-lapok/90fa65203a182334445b4f5ab41ee14c894c98ea/dokumentumok/82c2557cc9ef82d003cfd3d7103f1fbef2b07b10/letoltes